《光绪三十三年十二月乞病纪恩》
清代·梁鼎芬

多病光阴负罪身，天恩今许作闲人。堂堂千载蹉跎去，了了余生涕泪新。

草木力微安得疗，江湖心远更相亲。衰年那有酬知日，归种山田算一民。

作者简介：（?—1918）清广东番禺人，字星海。光绪六年进士，授编修。为张之洞倚重，聘主广雅书院、钟山书院讲席。之洞推行新政，言学事惟鼎芬是任。累官署布政使。以劾袁世凯去官。卒后，清室谥文忠。